Palacký-placo

Palacký-placo () estas historia loko de la centra kvartalo Nova Urbo de Prago. Sur la placo staras ministeriejoj, konstruitaj en la jaroj 1924-1929 de arkitekto B. Hübschmann; la placo sub la antikva Emaus-monaĥejo apartenas al la plej bonaj urbanismaj solvoj el la epoko post la unua mondmilito. Antaŭ la ministeriejoj staras monumento de ĉeĥa historiisto František Palacký, verko de skulptisto Stanislav Sucharda (1905-1907). Okcidente la placon limigas la rivero Vultavo. Sur ĝi al la pli okcidentaj urbopartoj gvidas la Palacký-ponto (), konstruita laŭ projekto de arkitekto Bedřich Münzberger kaj inĝeniero Josef Reiter (1876-1878). 

 Eksteraj ligiloj 


Kategorio:Placoj en Prago
Kategorio:Nova Urbo (Prago)
Kategorio:František Palacký